b'\n_START_ARTICLE_\nSilvester \xc4\x8cuk\n_START_SECTION_\n\xc5\xbdivljenje in delo\n_START_PARAGRAPH_\nPo maturi na gimnaziji v Ajdov\xc5\xa1\xc4\x8dini je v letih 1958\xe2\x88\x921964 \xc5\xa1tudiral bogoslovje in bil 28. junija 1964 posve\xc4\x8den v ma\xc5\xa1nika. Slu\xc5\xbeboval je kot: kaplan \xc5\xa0empetru in Postojni (1964-1965), bil vikarjev namestnik v Slivju in Brezovici (1965-1966) in \xc5\xbeupnikov pomo\xc4\x8dnik v Izoli (1966-1968). Avgusta 1968 je sprejel slu\xc5\xbebo urednika v uredni\xc5\xa1tvu Zalo\xc5\xbebe Ognji\xc5\xa1\xc4\x8de v Kopru._NEWLINE_\xc4\x8cuk je bil \xc5\xbee v \xc4\x8dasu \xc5\xa1tudija na Teolo\xc5\xa1ki fakulteti v Ljubljani dve leti urednik bogoslovnega literarnega glasila Brazde, v katerem je objavil nekaj pesmi, \xc4\x8drtic in dva zapisa o sre\xc4\x8danju slovenskih in pravoslavnih bogoslovcev v Beogradu in Ljubljani. Kasneje je s \xc4\x8dlanki sodeloval tudi v tedniku Dru\xc5\xbeina, prevedel pa je tudi ve\xc4\x8d del iz franco\xc5\xa1\xc4\x8dine in \xc5\xa1pan\xc5\xa1\xc4\x8dine. Njegova trenutna bibliografija obsega 799 zapisov.'